Riitta Viiperi

Riitta Viiperi (s. syyskuu 1960 (Arkistoitu versio 24.9.2015)) on entinen suomalainen malli, joka myös näytteli 1980-luvulla kolmessa Lauri Törhösen elokuvassa. Hän esitti pääosaa, mielisairaanhoitaja Tuulikkia, Törhösen ensimmäisessä pitkässä elokuvassa Palava enkeli (1984) ja näytteli sivuosia Törhösen tv-draamassa Pano (1986) ja pitkässä näytelmäelokuvassa Riisuminen (1986).Sedergren, Jari: Palava enkeli. Sediksen elokuvablogi 29.10.2008. Viitattu 10.6.2015. Viiperi palasi Törhösen ohjattavaksi vuoden 2012 elokuvassa Vares – Huhtikuun tytöt.Ohjaaja Lauri Törhönen: Minä löysin Riitta Viiperin.  MTV 25.9.2012. Viitattu 10.6.2015.

Riitta Viiperi haki tyttökaverinsa kanssa 14-vuotiaana  kesätöihin farkkumerkki Beaversille. He pääsivätkin Hurriganesin kiertueelle, jossa heidän tehtävänsä oli myydä Beavers-tuotteita. Viiperi kävi abiturienttivuonnaan Kerttu Selinin mallikoulua ja lähti mallintöihin heti ylioppilaaksi päästyään. Vuonna 1982 hän voitti Tähtimalli-kisan, mistä alkoi pitkä mallinura muun muassa Anna- ja Jaana-naistenlehdissä sekä Vatevan muotinäytöksissä. Hän tapasi espanjalaisen Rafael Canomanuelin, jäi Espanjaan ja perusti perheen.Kullas, Emilia: River Viiperi on mallitaivaan tähti.  Gloria, huhtikuu 2011, päivitetty 23.9.2012. Viitattu 10.6.2015. Viiperi on työskennellyt 2010-luvulla lentoemäntänä.

Riitta Viiperin poika on malli River Viiperi.

Lähteet

Aiheesta muualla


Luokka:Suomalaiset elokuvanäyttelijät
Luokka:Lentoemännät ja stuertit
Luokka:Suomalaiset mallit
Luokka:Vuonna 1960 syntyneet
Luokka:Elävät henkilöt